laion/Wikipedia-Exotic huggingface dataset:
פרס אמי לבידור בפריים טיים לשחקן ראשי בסדרת דרמה

זוהי רשימת הזוכים והמועמדים בפרס אמי לבידור בפריים טיים לשחקן ראשי בסדרת דרמה. החל מטקס פרסי האמי לבידור בפריים טיים ה-18, שחקנים מובילים בסדרות דרמה התחרו בקטגוריה. פרס אמי לבידור בפריים טיים לשחקן ראשי בסדרת קומדיה פרס גלובוס הזהב לשחקן הטוב ביותר בסדרת דרמה "Boone, Mike. "The Emmy List: Here's the Best in Television". The Montreal Gazette. נבדק ב-18 ביולי 2014. {{cite news}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-6 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-13 ביולי 2017. {{cite web}}: (עזרה) "Nominees/Winners". Academy of Television Arts & Sciences. נבדק ב-17 בספטמבר 2018. {{cite web}}: (עזרה) "Nominees/Winners". Academy of Television Arts & Sciences. נבדק ב-28 ביולי 2020. {{cite web}}: (עזרה) "Nominees/Winners". Academy of Television Arts & Sciences. נבדק ב-13 ביולי 2021. {{cite web}}: (עזרה) "Nominees/Winners". Academy of Television Arts & Sciences. נבדק ב-12 ביולי 2022. {{cite web}}: (עזרה) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
נתן ג'ייאן

הרב נתן ג'ייאן השני (סביב ה'תק"י, 1750 - סביב ה'תקפ"ה, 1825) היה פייטן, מקובל, ראש ישיבה, פוסק הלכה, אב בית הדין ורבה של תלמסאן שבאלג'יריה בשלהי המאה ה-18 ובראשית המאה ה-19. נולד בתלמסאן לאביו רבי ישראל. ככל הנראה בצעירותו היה שוחט עופות לקהילה. לא יאוחר משנת ה'תק"ס התמנה לאב בית הדין ורבה של העיר תלמסאן. חבריו לדיינות באותו הזמן היו רבי שמואל ויצאל ורבי יעקב בן יצו. לא יאוחר משנת ה'תקע"ה הצטרף לשימש עמו בדיינות תלמידו רבי חיים קצבי. בין השנים ה'תקל"ה - ה'תקל"ח התכתב עם אישים בתונס, אלג'יר, מעסכר, ותלמסאן, בין השאר התכתב עם הרב ישועה צולטאן דיין בתלמסאן. כמו כן התכתב עם חכמי מרוקו כדוגמת רבי שאול ישועה אביטבול. מאגרת ששלח הרב נתן לרב יהושע בן גיגי רבה של תאזה, עולה כי יהודי העיר תלמסאן נרדפו באותם הימים, וברחו למרוקו. יהודי העיר תאזה אירחו אותם אצלם. רבי נתן הודה לרבי יהושע ב גיגי רבה של העיר על אדיבותם של יהודי עירו. כמו כן עסק בענייני קבלה, והתכתב עם הרב חזקיה יצחק שרעבי (בנו של הרש"ש) בעניינים אלו. רבי נתן היה ראש הישיבה בתלמסאן, ומבין תלמידיו נמנה הרב חיים קצבי, לימים רבה של תלמסאן. רבי נתן כתב לפחות שלשים וחמש פיוטים, חלקם בעברית וחלקם בערבית יהודית. אחד מפיוטיו המפורסמים הוא 'נורא בי עמרם' - פיוט שכתב לידידו רבי עמרם עמאר בתגובה לכך שהלה הביע את צערו על כך שרבי נתן הפסיק להתכתב עמו. לרבי נתן הייתה השפעה הלכתית על רבני תלמסאן, בכתביו משתקף תיעוד נדיר של מנהגי יהדות תלמסאן. כמו כן הייתה לו השפעתו הלכתית על הרבנים הבאים אחריו, כדוגמת הרב יוסף משאש, שהביא משמו למעלה מעשרה פסקי הלכה. להערכת החוקרים יש לשער את פטירתו בין שנת ה'תקע"ה לשנת ה'תקפ"ה. מקבץ מכתביו ראו אור בספר: כתבי וחכמי תלמסאן - ירושלים תש"ע. פסקי דין - אחדים מהם ציטט הרב יוסף משאש ורובם אבדו. חידושי תורה - הביא אחדים מהם הרב יעקב פייתוסי. ורובם אבדו. פיוטים - מקבץ מהם נדפסו בספר 'שבח אלהים' - אוראן, תרט"ז. ופיוטים נוספים מצויים בכתבי יד. להבדילו מרבי נתן ג'ייאן הראשון שחי בשנות הת'. (והיה גם הוא מחכמי תלמסאן). ראו: מלכי ישורון - אלג'יר, עמ' 88 בערכו. ראו: נחלת אבות משאש, חלק ו סוף דרוש תעו. ראו בהסכמה של רבי נתן ובית דינו לספר 'מחזור קטן'. ראו 'מקבציאל' כרך לח עמ' תתסח. ראו: קובץ צפונות גיליון יט עמ' צה. ע"פ קטלוג אתר הספרייה הלאומית, מס' מערכת: 990034895670205171 ראו: אבני שי"ש מהדורה קמא ח"ב סימן צט. וראו עוד מלכי רבנן דף עט עמוד א, שרבי שאול ישועה ביקש מרבי נתן להשתדל הוציא את הספר 'משיח אלמים' לרבי יהודה כלץ. ראו בכתב יד אתר הספרייה הלאומית. ראו: אוהל חיים חלק א' אוסף להמן, עמ' 88. ראו בספר עמודי העבודה (לאנדסהוט) עמ' 284. ראו בספרו 'תוצאות חיים' דף א עמוד ב, בד"ה ועתה פן ישלח ידו. ראו 'מקבציאל' כרך לח עמ' תתעג. כולם קובצו ב'מקבציאל' כרך לח עמ' תתעז-ט. המסמך האחרון שהגיע אלינו הוא מחשוון תקע"ה. ומשנת תקפ"ו רבי חיים קצבי חתום על פסקי דין ללא רבי נתן. מה שאומר שתאריך פטירתו נע בין תקע"ה לתקפ"ה. ראו למשל: גרש ירחים דף מט, קד. ראו: ספר ירך יעקב, ריש פרשת וישלח.
אקספורד

אקספורד (באנגלית: Exford) הוא כפר במרכז הפארק הלאומי אקסמור, 11 ק"מ צפונית־מערבית לדולברטון ו־16 ק"מ דרומית־מערבית למיינהד, בסומרסט, אנגליה, הממלכה המאוחדת. כקילומטר משם נמצא הכפר לינקומב. נכון לשנת 2020, אוכלוסיית הכפר מונה כ־407 אנשים. במרכז הכפר נמצאת מדשאה. בכפר יש חנות כלבו, סניף דואר, מוסך, אכסניית נוער, בית ספר יסודי וגן שעשועים. ממזרח לכפר נמצאים מבנים פרהיסטוריים. על גבעה ממערב נמצא מבצר בשם טירת הפרה (Cow Castle) מתקופת הברזל. וממזרח לכפר נמצאת טירת סטאדון היל. ספר יום הדין משנת 1086 מזכיר שמונה יישובים בקהילה, חמישה מתוכם נקראים אקספורד והאחרים הם באלמסוורת'י, סטון, ודונסקומב. הקהילה הייתה במחוז קארהמפטון. במאה ה-19 הוקמו מסביב לכפר מכרות ברזל ונחושת על ידי "חברת עופרת הברזל של אקספורד". בכפר קיימת מכלאת כלבים לצורך ציד אייליים כבר מ-1875. בשנת 1930 נבנה גשר על הנהר העובר בכפר על בסיסו של גשר ישן יותר מימי הבניים. מדיה וקבצים בנושא אקספורד בוויקישיתוף מידע על אקספורד באתר הרשמי (באנגלית) אקספורד במדריך הפתוח Exford (Parish, United Kingdom) - Population Statistics, Charts, Map and Location, www.citypopulation.de Robin Bush, Somerset : the complete guide, Wimborne : Dovecote, 1994, ISBN 978-1-874336-27-3 Hundred of Carhampton | Domesday Book, web.archive.org, ‏2012-10-08 EXFORD BRIDGE AT NGR SS 8525 3836, Exford - 1345716 | Historic England, historicengland.org.uk (באנגלית)
סטיב מק

סטיב מקקאטצ'און (באנגלית: Steve McCutcheon; נולד ב-15 בינואר 1972), הידוע בשם הבמה סטיב מק (Steve Mac), הוא מפיק מוזיקלי, פזמונאי ומוזיקאי בריטי. מק קיבל את הפריצה שלו בתעשיית המוזיקה בתחילת שנות ה-90 של המאה ה-20, כאשר כתב את הלהיט "(I Wanna Give You) Devotion" (אנ') של נומאד (אנ') ו-MC מייקי פרידום, שהגיע למקום השני במצעד הסינגלים הבריטי. מאז 1991, הוא חבר בלהקת Undercover (אנ').‏ מק כתב והפיק שירים רבים למוזיקאים רבים, בין היתר לאד שירן, מלאני סי, פינק, וסטלייף, ליטל מיקס, קלווין האריס, דמי לובאטו, ואן דיירקשן, הסאטרדייז, ליאונה לואיס וריטה אורה. ב-2010, מק זכה, כחלק מהכותבים והמפיקים של השיר "Beat Again" (אנ') של JLS, בפרסי המוזיקה הבריטית בקטגוריית סינגל בריטי. ב-2012 ו-2013, מק זכה, כחלק מהכותבים והמפיקים של השירים "Glad You Came" של הוונטד ו-"You Make Me Feel..." (אנ') של קוברה סטארשיפ (אנ') וסאבי (אנ'), בפרס שיר השנה של ASCAP. ב-2017, מק זכה בפרס פזומנאי השנה, ובפרס מפיק השנה בפרסי המוזיקה העולמית של A&R, ובפרס המייסדים של ASCAP עבור תרומתו לתעשיית המוזיקה. ב-2018, הוא היה מעומד, כחלק מהכותבים והמפיקים של השיר "What About Us" של פינק, בפרס גראמי בקטגוריית ביצוע סולו הפופ הטוב ביותר. ב-2018, מק זכה בפרס מפיק בריטי בפרסי המוזיקה הבריטית. בנוסף, הוא זכה בפזמונאי השנה ושיר השנה בטקס פרסי מוזיקת הפופ השנתי של ASCAP. סטיב מק, ברשת החברתית אקס (טוויטר) סטיב מק, במסד הנתונים הקולנועיים IMDb (באנגלית) סטיב מק, באתר AllMusic (באנגלית) סטיב מק, באתר MusicBrainz (באנגלית) סטיב מק, באתר Discogs (באנגלית) סטיב מק, באתר Songkick (באנגלית) סטיב מק, באתר SecondHandSongs "Producer Steve Mac wins BRIT award: His biggest hits and forgotten gems". Officialcharts.com (באנגלית). ארכיון מ-2019-02-18. נבדק ב-2019-02-18. "Steve Mac: 'There are no rules to pop music now. It just has to be of great quality.'". Music Business Worldwide (באנגלית אמריקאית). 2017-04-20. ארכיון מ-2021-02-18. נבדק ב-2019-02-18. "Steve Mac: 'There are no rules to pop music now. It just has to be of great quality.'". Music Business Worldwide. 20 באפריל 2017. ארכיון מ-2021-02-18. נבדק ב-2022-07-19. {{cite web}}: (עזרה) "Universal Music Publishing Group | UK". Umusicpub.com. ארכיון מ-2018-06-03. נבדק ב-2019-02-18. "Dua Lipa, The Amazons, Steve Mac And MNEK Honoured With Prestigious ASCAP Awards At Ceremony In London Tonight". Aascap.com (באנגלית). ארכיון מ-2018-11-16. נבדק ב-2019-02-18. "pagenotfound". www.ascap.com. אורכב מ-המקור ב-2021-07-01. נבדק ב-2022-07-19. ""I feel truly humbled": Steve Mac announced as recipient of The BRIT Award 2018 for Best British Producer". Musicweek.com (באנגלית). ארכיון מ-2019-03-17. נבדק ב-2019-02-18. "Meet the secret winner of The X Factor". The Independent (באנגלית). 2010-12-12. ארכיון מ-25 במאי 2022. נבדק ב-2019-02-18. {{cite web}}: (עזרה) "Steve Mac, Dua Lipa honoured at ASCAP Awards London". Musicweek.com (באנגלית). ארכיון מ-2018-11-16. נבדק ב-2019-02-18. "Archived copy". www.bpi.co.uk. אורכב מ-המקור ב-18 ביוני 2018. נבדק ב-25 בינואר 2022. {{cite web}}: (עזרה); (עזרה) "Lana Del Rey, Portugal. The Man, Desmond Child, UMPG Win Big at ASCAP Pop Music Awards". Billboard. 24 באפריל 2018. ארכיון מ-2021-07-01. נבדק ב-14 ביולי 2020. {{cite journal}}: (עזרה)
נקודת פורקווה פה

נקודת פורקווה פא או נקודת פורקווה פה (באנגלית: Pourquoi Pas Point) היא לשון יבשה מכוסה קרח, המהווה את הצד המערבי של הכניסה (של שפך המפרץ אל הים) למפרץ ויקטור. לשון היבשה התגלתה ומופתה לראשונה על ידי המשלחת הצרפתית לאנטארקטיקה, אשר חקרה את האזור בין השנים 1950–1952. שמה של הנקודה ניתן לה בשנת 1954. הנקודה נקראת על שם ספינת חקר הקוטב הצרפתית "פורקווה פא" "Pourquoi-Pas ?" (הגייה: פורקווה-פא; תרגום: "למה לא?" או "מדוע לא?").
בורא עולם (אלבום)

"בורא עולם" הוא אלבום האולפן השלישי של הזמר הישראלי קובי פרץ. את האלבום הוציאה בשנת 1997 לאור חברת התקליטים הליקון. כולל את השירים "בגדה באהבה", "חביבי" (גרסת כיסוי עברית לשירו של עמר דיאב) ו"אין לי עוד אביב בלעדייך", כולם בליווי של תזמורת טורקית. הוא עובד על ידי מומין ססלר. בורא עולם - קובי פרץ, אמזון מיוזיק
חי איך שבא לי

"חי איך שבא לי" הוא אלבום האולפן הרביעי של הזמר הישראלי קובי פרץ. את האלבום הוציאה בשנת 2001 לאור חברת התקליטים הליקון. מתוך האלבום פורסמו "אם את רווקה", דואט עם הזמרת הדרוזית אסאלה, ו"נשמה טובה". הוא פורסם בפורמט תקליטור בלבד, בדומה לשאר אלבומיו הקודמים של פרץ. הפקה: אבי גואטה הפקות בע"מ הפקה מוזיקלית ועיבודים: שי ראובני קלידים: שי ראובני תופים: אשר פדי בס גיטרה: אבי יפרח גיטרות: אבי סינגולדה גיטרה סולו: יהודה קיסר אקורדיון: בוריס אלייב דרבוקה: רוני דדון כלי הקשה: אורן בלבן בוזוקי: אריס נחום כינור: ילמז טשצישמה בגלמה: מוסטפא הפוקור חליל וסקסופון: ניצן עין הבר חליל: אמיר שהסר קלרינט: מיכאל קולות רקע: יהודה תמיר, ילע זגית, דלית כהנא, מאיה אברהם מיקסים: יהודה תמיר חי איך שבא לי (CD, 2001)
שסטה (פירושונים)

האם התכוונתם ל... שסטה – קבוצה אתנית של ילידים אמריקאיים המתגוררת בקליפורניה שבארצות הברית שסטה (מחוז) – מחוז בצפון קליפורניה שסטה (נהר) – יובל של נהר קלאמת הזורם בקליפורניה שסטה (שפה) – שפה נכחדת שדוברה על ידי בני השסטה שסטה – דמות בסדרת הספרים דברי ימי נרניה שסטה לייק – עיר בקליפורניה בקרבת אגם שסטה אגם שסטה – מאגר מים במסלול של נהר סקרמנטו בקליפורניה, נוצר על ידי סכר שסטה הר שסטה – הר געש בקליפורניה סכר שסטה – סכר קשת-כבידה על נהר סקרמנטו בקליפורניה שיוצר את אגם שסטה היער הלאומי שסטה – יער לאומי בצפון קליפורניה מאונט שסטה – עיר בקליפורניה בקרבת הר שסטה
סנטה (פירושונים)

האם התכוונתם ל... סֶנְטָה סנטה – עיר בסרביה סַנְטָה סנטה - מילה שמשמעה "קדושה" או "קדוש" במספר שפות סנטה (עיר בפיליפינים) – רשות מקומית בפיליפינים
ארדיאן נוהיו

ארדיאן נוהיו (במקדונית: Ардијан Нухии; נולד ב-7 בדצמבר 1978) הוא כדורגלן עבר מקדוני ששיחק בעמדת החלוץ. נוהיו התחיל את הקריירה שלו במחלקת הנוער של וארדאר סקופיה. בקבוצה הבוגרת של המועדון רשם רק הופעה אחת. בקיץ 2001 נוהיו חתם בסלוגה יוגומאגנט במדיה שיחק שלוש עונות. בקיץ 2004 חתם ברבוטניצ'קי בה שיחק שנתיים, בהן זכה בשני אליפויות. בקיץ 2006 הצטרף לדינמו טירנה מליגת העל האלבנית, כעבור שנה חתם באלבסני. בקיץ 2008 חזר לקדנציה שנייה ברבוטניצ'קי וכעבור חצי שנה הצטרף למטאלורג סקופיה. בקיץ 2009 הצטרף להפועל עכו מליגת העל במדיה רשם 3 הופעות בלבד ושוחרר מהמועדון כעבור חודש בלבד. לאחר ששוחרר מעכו חזר לקדנצייה שנייה בווארדאר סקופיה. בהמשך הקריירה שיחק בשקנדייה, 11 אוקטומברי, דריטה בוגווינה ושקופי. לזכותו של נוהיו 3 הופעות בנבחרת מקדוניה הצפונית. בקיץ 2016 פרש מכדורגל ומונה לעוזר מאמנה של שקופי, המועדון האחרון בו שיחק כדורגל. ב-29 בנובמבר 2016 מונה למאמן הראשי של המועדון, בו כיהן כשנה ו-4 חודשים. בספטמבר 2018 מונה לעוזר מאמנה של דריטה גיליאן מליגת העל הקוסובנית וכעבור כחמישה חודשים הפך למאמן הראשי. ארדיאן נוהיו, באתר Transfermarkt ארדיאן נוהיו, באתר National Football Teams ארדיאן נוהיו, באתר FootballDatabase.eu פרופיל המאמן, באתר Transfermarkt
Ё

יוֹ היא אות באלפבית הקירילי אשר משמשת בשפות רוסית, בלארוסית, רוסינית ומונגולית, בכולם היא מהווה כאות השביעית בסדר האלפבית (פרט לרוסינית בה היא מהווה כאות התשיעית). זוהי האות היחידה באלפבית הרוסי אשר אינה מהווה חלק מהאלפבית הקירילי הבסיסי. אות זו מהווה גם כאות חיצונית לשפת הדונגאן ובעבר שימשה גם בשפה האוקראינית. צורת האות היא כשל Е עם אומלאוט. האות מייצגת צליל י' עיצורית עם הגיית חולם והיא אחת מ-5 האותיות באלפבית המייצגות צלילי י' עיצורית עם תנועה, יחד עם Ю ,Ї ,Е ו-Я (למרות זאת, היא והאות Ї אינן מהוות חלק מהאלפבית הקירילי הבסיסי). מדיה וקבצים בנושא Ё בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ספורט קבוצתי

ספורט קבוצתי כולל כל ספורט שבו אנשים מאורגנים בקבוצות (אנ') יריבות שמתחרות על ניצחון. חברי הקבוצה פועלים יחד למען מטרה משותפת, לרוב להשיג נקודות דרך קליעה לשער או סל הקבוצה היריבה. חברי הצוות מגדירים מטרות, מקבלים החלטות, מתקשרים, מנהלים קונפליקטים ופותרים בעיות באווירה תומכת ובוטחת על מנת לממש את מטרותיהם. דוגמאות לענפי ספורט קבוצתיים הן כדורסל, כדורעף, רוגבי, פולו מים, כדוריד, לקרוס, קריקט, בייסבול, כדורגל, פוטבול, טניס זוגות (אנ'), הוקי קרח, הוקי שדה ועוד. ספורט קבוצתי משוחק בין קבוצות יריבות, כאשר השחקנים בדרך כלל מקיימים אינטראקציה ישירה ובו-זמנית ביניהן כדי להשיג מטרה. המטרה כוללת לעיתים קרובות חברים לקבוצה המקלים על תנועת כדור או חפץ אחר בהתאם למערכת חוקים, על מנת לצבור נקודות. בענפי ספורט מסוימים שבהם המשתתפים מתחרים בקבוצות, הספורטאים לא מתחרים רק מול חברי קבוצות אחרות אלא גם זה מול זה על נקודות דירוג, למשל בספורט מוטורי, במיוחד פורמולה 1. עם זאת, במרוצי רכיבה על אופניים, חברי הקבוצה, אף על פי שהם עדיין בתחרות זה עם זה, יפעלו גם כדי לסייע לאחד, בדרך כלל הרוכב הטוב בקבוצה, שיש לו הסיכוי הטוב ביותר לזכות במירוץ. שיטה זו אמנם נאסרה בפורמולה בין 2002 ל-2010, אך התקנות הוסרו החל מעונת 2011. ריצה כספורט קבוצתי תועדה כבר לפני אלפי שנים, למשל במערת לאסקו שבצרפת, שעל קירותיה מצוירים אנשים רצים אחרי בעלי חיים או להפך. אתלטיקה מאורגנת ביוון מתוארכת באופן מסורתי לשנת 776 לפנה"ס, עם פעילות שוטפת שנרשמה עד 393 לפנה"ס. המשחקים האולימפיים העתיקים בדקו את כישורי הלוחמים והורכבו מריצה, קפיצה לרוחק, איגרוף, היאבקות, פאנקרטיון (ספורט קרבי), זריקת דיסקוס והטלת כידון. במחוז באיינחונגור במונגוליה, ציורי מערות מהתקופה הנאוליתית המתוארכים לשנת 7000 לפני הספירה מתארים קרב היאבקות מוקף בהמונים. ציורי מערות פרהיסטוריים ביפן מראים ספורט הדומה להיאבקות סומו. בוואדי סורה, ליד גילף כביר בלוב, ציור סלע נאוליתי במערת השחיינים מציג עדויות לשחייה וקליעה בחץ וקשת מסביבות שנת 6000 לפני הספירה. כל ענפי הספורט הקבוצתיים המשוחקים במסגרת המשחקים האולימפיים כוללים תחרויות לגברים ולנשים כאחד. משחקי הקיץ האולימפיים משחקי החורף האולימפיים הוקי קרח וקרלינג הם ענפי ספורט חורף קבוצתיים המשוחקים באולימפיאדת החורף יחד עם תחרות מזחלות בוב, שם באירוע הגברים יש מקצים למזחלות שניים או ארבעה בגברים, אך בנשים יש מזחלות לשתיים בלבד. ספורט קבוצתי, דף שער בספרייה הלאומית "2008 FIA Formula One Sporting Regulations" (PDF). נבדק ב-21 באוקטובר 2018. {{cite web}}: (עזרה) "2010 FIA Formula One Sporting Regulations" (PDF). נבדק ב-21 באוקטובר 2018. {{cite web}}: (עזרה) Barber 2006, p. 25. Barber 2006, p. 26. Hartsell, Jeff. "Wrestling 'in our blood". Bulldogs' Luvsandor. נבדק ב-25 באוקטובר 2015. {{cite web}}: (עזרה) Robert Crego (2003). Sports and Games of the 18th and 19th Centuries. Greenwood Publishing Group. pp. 34–. ISBN 978-0-313-31610-4. נבדק ב-25 באוקטובר 2015. {{cite book}}: (עזרה) Győző Vörös (2007). Egyptian Temple Architecture: 100 Years of Hungarian Excavations in Egypt, 1907– 2007. American Univ in Cairo Press. pp. 39–. ISBN 978-963-662-084-4. נבדק ב-25 באוקטובר 2015. {{cite book}}: (עזרה) "BOBSLEIGH". International Olympic Committee. 2015. נבדק ב-23 באוקטובר 2015. {{cite web}}: (עזרה)
אבו רביעה (פירושונים)

האם התכוונתם ל... שבט אבו רביעה – שבט בדואי בישראל אבו רביעה מרכז – יישוב בדואי אישים: ג'אסר אבו רביעה – אמן בדואי ישראלי חמאד אבו רביעה – פוליטיקאי בדואי ישראלי סאלם אבו רביעה – איש ציבור בדואי ישראלי
שזיף קרסייה

שזיף קרסייה (שם מדעי: Prunus spinosa‏, Prunus carasia), מוכר גם בשמות שזיף סורי, שזיף קווקזי, שזיף הדובדבן ושזיפון, הוא צמח בעל פרחים ממשפחת הורדיים. השזיף גדל באופן טבעי באירופה, מערב אסיה, וצפון מערב אפריקה, והובא על ידי בני אדם לניו זילנד, טזמניה, ולחוף המזרחי של צפון אמריקה. הקרסייה גדל על שיח גדול (ולפעמים על עץ קטן) המכוסה בקוצים, וגובהו כחמישה מטרים. שמו הלטיני של המין, spinosa, מגיע מהמילה הלטינית לקוץ, spina. פרחיו הלבנים של הצמח, שקוטרם 1.5 ס"מ מופיעים באביב. עלי הצמח מופיעים זמן קצר לאחר הפריחה, והם עגולים, אורכם 2–4.5 ס"מ, ורוחבם 1.2-2 ס"מ. הצמח הוא הרמאפרודיט, ומואבק בעזרת חרקים. האנדוקרפ שבגלעין הפרי מכיל שאריות ציאניד. מפירות הצמח ניתן לייצר משקאות חריפים, ריבות, פשטידות וחמוצים. בנוסף לשימושים אלה בפרי, הצמח עצמו משמש לעיתים על מנת ליצור גדר חיה. בין היתר, משמש מיץ הפרי להכנת יין פורט מזויף. בבריטניה הפרי משמש להכנת סלו ג'ין, ובנווארה שבספרד הוא משמש להכנת הליקר פאצ'אראן(אנ'). ליקר דומה, בשם épine, מיוצר גם בצרפת, כאשר במחוזות מסוימים בצרפת, לדוגמה אלזס, הוא משמש להכנת הליקר eau de vie de prunelle, ובאיטליה הוא משמש להכנת הליקר בארגנולינו. לעיתים מיץ הפרי משמש גם לתיבול וודקה. הפרי משמש גם להכנת צ'אטני, או כתוספת לתה. קיימים תיעודים לשימושים מוקדמים בפרי, כאשר על יד המומיה של אצי, איש הקרח, שמת בין 3239 לפנה"ס ו-3105 לפנה"ס, נמצאו פירות הקרסייה. עץ הקרסייה יכול לשמש כעץ הסקה שבוער לאט, עם מעט עשן. גזעי הצמח שימשו להכנת מקלות הליכה ואלות, שמוכרות באירלנד בשם shillelagh, ושימשו באופן מסורתי ביחידות האיריות שבצבא הבריטי. לפי רש"י, שרף העץ, לו הוא קרא בשמו הצרפתי פרוניי"ל, שימש בתקופת התלמוד להכנת דיו. איור של הבוטניקאי הגרמני אוטו וילהלם ת'ום(אנ'), 1885 הצמח בפריחה בשלבים המוקדמים של האביב שיח קרסיה בווגלסברג, גרמניה פרחי הצמח מדיה וקבצים בנושא שזיף קרסייה בוויקישיתוף Prunus (Ornamental Cherry), אתר easonalgardening (באנגלית) שזיף קרסייה, באתר אנציקלופדיה בריטניקה (באנגלית) שזיף קרסייה, באתר ITIS (באנגלית) שזיף קרסייה, באתר NCBI (באנגלית) שזיף קרסייה, בבסיס הנתונים ARKive (באנגלית) שזיף קרסייה, באתר האנציקלופדיה של החיים (באנגלית) שזיף קרסייה, באתר Tropicos (באנגלית) שזיף קרסייה, באתר GBIF (באנגלית) שזיף קרסייה, באתר The Plant List (באנגלית) שזיף קרסייה, באתר IPNI (באנגלית) שזיף קרסייה באתר הרשימה האדומה של IUCN Vanessa Richins Myers, 19 Flowering, Fruiting Trees and Shrubs From the Prunus Genus, thespruce, ‏11/01/21 (באנגלית) The Encyclopedia Americana (1920)/Sloe, וויקיטקסט,, ‏1920 (באנגלית) Tia Ghose, Mummy Melodrama: Top 9 Secrets About Otzi the Iceman, livescience, ‏09.11.2012 (באנגלית) The burning properties of wood, Scout information centre, ‏1999 (באנגלית) רש"י, מסכת שבת, דף כ"ג, עמוד א'
שלמה זלמן ברודי

הרב שלמה זלמן ברודי (נכתב גם בראדי; תקצ"ט, 1839 – כ"ו אדר א' תרע"ז, 1917) היה דיין בעיירה אונגוואר שבממלכת הונגריה (כיום במערב אוקראינה). היה חתנו של הרב שלמה גאנצפריד. בתחילת דרכו ניסה הרב ברודי להתפרנס ממסחר, אולם משלא הצליח בתחום וירד מנכסיו, פנה לשמש כדיין באונגוואר. הוא פרסם מתורתו בכתבי עת שונים, ביניהם כתב העת התורני-הונגרי תל תלפיות, וכן בכתבי העת וילקט יוסף ו"המגיד". בקיץ תרס"ד, 1904, סמוך לוועידת המזרחי הראשונה בפרשבורג, פרסם ב"תל תלפיות" מאמר תמיכה בציונות בשם "דרישת ציון", שהכה גלים בהונגריה. הרב ברודי, יחד עם בנו הרב חיים ברודי, היו חברי תנועת המזרחי. הרב ברודי והרב משה אריה ראטה היו הרבנים היחידים בהונגריה של אותה תקופה, שתמכו בגלוי בתנועה הציונית, לאחר שהרב דוד צבי קאצבורג הונחה על ידי הרב ישעיהו זילברשטיין שלא לפרסם דברים בשבח הציונות, ונאלץ לחזור בו מתמיכתו וליישר קו עם עמדתם של רוב הונגריה, שהתנגדו בחריפות לציונות. הרב ברודי נשא לאישה את בתו של הרב שלמה גאנצפריד, מחבר הספר קיצור שולחן ערוך. בנו הוא הרב ד"ר חיים ברודי, חוקר השירה העברית ורבה של פראג. "אנשי ספר ואנשי מעשה", מאת אברהם מאיר הברמן, עמ' 156. הברמן, ברודי, עמ' 156 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אלכסיי בוגוליובוב

אלכסיי בוגוליובוב (ברוסית: Алексей Петрович Боголюбов;‏ 16 במרץ 1824 – 3 בפברואר 1896) היה צייר נוף רוסי. בוגוליובוב נולד בכפר במחוז נובגורוד. אביו היה קולונל בדימוס. סבו מצד אמו של בוגוליובוב היה הפילוסוף והמבקר החברתי אלכסנדר רדישצ'ב. בשנת 1841 סיים בוגוליובוב את בית הספר הצבאי, שירת בצי הרוסי ונסע עם הצי למדינות רבות. בשנת 1849, הוא התחיל להשתתף בשיעורים של האקדמיה לאמנויות סנט פטרבורג, שם למד אצל מקסים וורובייב. הצייר הצעיר הושפע מאוד מאיוואן איווזובסקי. ב-1853 הוא סיים את האקדמיה עם מדליית זהב גדולה. הוא פרש כקצין חיל הים ומונה לאמן במפקדת חיל הים. מ-1854 עד 1860, הוא הסתובב ברחבי אירופה ועבד רבות. ברומא הוא הכיר את אלכסנדר איוונוב, ששכנע את בוגוליובוב להתמקד יותר בציור. בדיסלדורף למד בוגוליובוב שיעורים אצל הצייר אנדראס אכנבאך. בפריז הוא העריץ את אמני בית הספר ברביזון. הוא גם צייר את ציורי הקיר בקתדרלת אלכסנדר נבסקי. בוגוליובוב חזר לרוסיה בשנת 1860. הוא הציג את עבודותיו באקדמיה וקיבל את התואר פרופסור. במשך זמן מה לימד באקדמיה. ולדימיר אורלובסקי היה תלמידו. בשנות ה-60 הוא נסע לאורך הוולגה. ציוריו איבדו כל עקבות של רומנטיקה, והחליפו את האלמנט הזה בריאליזם מובהק של הטבע. בשנת 1871 הוא נבחר לאקדמיה הקיסרית לאמנויות. משנת 1870 הוא התקרב לתנועת האמנות הנודדים, השתתף בכל התערוכות והפך לחבר בדירקטוריון שלהם. הוא היה מבוגר הרבה יותר מרוב חברי התנועה האחרים, היו לו הסתייגות מהרעיונות החברתיים של עמיתיו. בשנת 1873 עזב בוגוליובוב את האקדמיה בסולידריות עם חבריו הנודדים. הוא אפילו ניסה ליצור אקדמיה רוסית חלופית לאמנויות, ברומא. לאחר 1873, התגורר בוגוליובוב בעיקר בפריז, בגלל מצב הלב שלו. ביתו היה כמו מושבה רוסית: מבקרים תכופים כללו את איוואן טורגנייב, איליה רפין, וסילי פולנוב, ואחרים ב-1885 פתח בוגוליובוב מוזיאון לאמנות בסראטוב, המוזיאון לאמנות רדישצ'ב, הקרוי על שם סבו. הוא נפתח לקהל הרחב שבע שנים לפני גלריית טרטיאקוב במוסקבה וחמש עשרה שנים לפני המוזיאון הרוסי בסנט פטרסבורג. קריאת המוזיאון על שם "המהפכן הרוסי הראשון", אלכסנדר רדישצ'ב, הייתה אתגר ישיר מול פני השלטונות: בוגוליובוב נאלץ לעבור מאבק משפטי ארוך כדי לקבל רשות לפתוח את המוזיאון. בוגוליובוב נפטר ב-3 בפברואר 1896 בפריז. הוא השאיר את כל כספו והונו (כ-200 אלף רובל רוסי (כ-6 מיליון דולר)) למוזיאון ולבית הספר לציור שלו. בית הספר נפתח לאחר מותו של בוגוליובוב ונקרא בית הספר לציור בוגוליובוב. בין הציירים שלמדו בבית הספר של בוגוליובוב היו ציירים מודרניסטיים חשובים כמו ויקטור בוריסוב-מוסטוב, אלכסיי קארב ופבל קוזנצוב. מדיה וקבצים בנושא אלכסיי בוגוליובוב בוויקישיתוף Bogoliubov. by M. I. Andronnikova. Moscow. 1962 Alexey Bogolyubov Новости Радищевского музея, radmuseumart.ru